b'\n_START_ARTICLE_\nNebeligeran\xc8\x9b\xc4\x83\n_START_PARAGRAPH_\nNebeligeran\xc8\x9ba este actul unei \xc8\x9b\xc4\x83ri de a nu lua parte la o agresiune. Nebeligerant poate fi, de asemenea, o persoan\xc4\x83 care nu este implicat\xc4\x83 \xc3\xaentr-o agresiune sau lupt\xc4\x83, mai ales \xc3\xaentr-o situa\xc8\x9bie \xc3\xaen care agresiunile sunt foarte probabile. Astfel, \xc3\xaentr-o situa\xc8\x9bie de tulburare civil\xc4\x83, civilii pot fi \xc3\xaemp\xc4\x83r\xc8\x9bi\xc8\x9bi \xc3\xaen beligeran\xc8\x9bi (cei care se bat sau inten\xc8\x9bioneaz\xc4\x83 s\xc4\x83 o fac\xc4\x83) \xc8\x99i nebeligeran\xc8\x9bi (cei care privesc f\xc4\x83r\xc4\x83 a se implica)._NEWLINE_Termenul este cel mai adesea folosit pentru a descrie o \xc8\x9bar\xc4\x83 care nu particip\xc4\x83 la un r\xc4\x83zboi. O \xc8\x9bar\xc4\x83 nebeligerant\xc4\x83 este diferit\xc4\x83 de o \xc8\x9bar\xc4\x83 neutr\xc4\x83 prin faptul c\xc4\x83 o \xc8\x9bar\xc4\x83 nebeligerant\xc4\x83 poate s\xc4\x83 sus\xc8\x9bin\xc4\x83 una dintre p\xc4\x83r\xc8\x9bile participante la un r\xc4\x83zboi, dar f\xc4\x83r\xc4\x83 s\xc4\x83 intervin\xc4\x83 cu adev\xc4\x83rat \xc3\xaen lupt\xc4\x83. Un exemplu clasic este cel al Statelor Unite \xc3\xaen cel de-al Doilea R\xc4\x83zboi Mondial \xc3\xaenaintea atacului japonez asupra Pearl Harbor. \xc3\x8en contractul de \xc3\xaemprumut din 1941, Statele Unite promiteau Marii Britanii "\xc3\xaentreaga asisten\xc8\x9b\xc4\x83 tehnic\xc4\x83 posibil\xc4\x83", citat de Winston Churchill, dar Statele Unite au r\xc4\x83mas o \xc8\x9bar\xc4\x83 nebeligerant\xc4\x83 a r\xc4\x83zboiului, p\xc3\xa2n\xc4\x83 la finalul anului respectiv. Acest lucru descrie, de asemenea, atitudinea Suediei \xc3\xaen timpul atacului sovietic asupra Finlandei \xc3\xaen 1939, pe perioada a\xc8\x99a-numitului \xe2\x80\x9eR\xc4\x83zboi de Iarn\xc4\x83\xe2\x80\x9d. Un exemplu mult mai recent este pozi\xc8\x9bia Olandei \xc3\xaen timpul invaziei din Irak \xc3\xaen 2003. Acest\xc4\x83 atitudine a fost descris\xc4\x83 de c\xc4\x83tre politicieni drept un suport politic, iar nu militar.'